text: Mand dømt for at opbevare 122 kilo hash i en varevogn
  12 januar 2016 kl. 13.02
  En 38-årig mand er i dag ved retten i Horsens blevet idømt to års fængsel i en sag om besiddelse og videresalg af en større mængde hash. 
  Den 38-årige mand er fundet skyldig i blandt andet at have modtaget cirka 122 kilo hash i slutningen af september 2015 og opbevare det i en varebil med henblik på at sælge de cirka 112 kilo videre til én person og de resterende kilo til flere forskellige personer. Han er ligeledes fundet skyldig i at besidde cirka 100 gram hash med delvist henblik på videresalg også i slutningen af september sidste år. Det oplyser Sydøstjyllands Politi.
  Den dømte har været varetægtsfængslet siden den 25. september 2015, han er fortsat fængslet efter dommen i dag og afsoner altså fængselsstraffen med det samme.
  Den 38-årige mand modtog dommen.
  Opbevarede 122 kilo hash i varebil: Fængselsstraf til 38-årig mand fra Horsens https://t.co/flIlrQ3MFH
  
  